OBRAZLOŽENJE

Uz prijedlog nacrta Programa mjera poticanja razvoja malog i srednjeg poduzetništva na području Grada Slatine za 2022. godinu.

**OBRAZLOŽENJE PROGRAMA, PRAVNI I EKONOMSKI OKVIR**

**OBRAZLOŽENJE**

Nacrta prijedloga Programa mjera poticanja razvoja malog i srednjeg poduzetništva na području Grada Slatine za 2022. godinu.

Sukladno Zakonu o poticanju razvoja malog gospodarstva (Narodne novine, broj 29/02., 63/07., 53/12., 56/13. i 121/16.), članku 11, stavku 2. Jedinice lokalne samouprave izrađuju vlastite programe i planove poticanja razvoja malog gospodarstva.

Državne potpore u Republici Hrvatskoj uređuju se Zakonom o državnim potporama (Narodne novine, broj 47/14., 69/17.) ne dirajući njihovo uređenje Ugovorom o funkcioniranju Europske unije i uredbama institucija Europske unije kao područja isključive nadležnosti Europske unije. U Republici Hrvatskoj je u primjeni i Uredba Komisije (EU) br. 651/2014. od 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora.

Svrha ovoga Programa je stvaranje povoljnog poduzetničkog okruženja za djelovanje poduzetnika, razvijanje poduzetničke klime i osiguranje preduvjeta za razvoj poduzetničkih sposobnosti na području Grada Slatine, stoga se predlaže Gradskom vijeću Grada Slatine donošenje Programa mjera poticanja razvoja malog i srednjeg poduzetništva na području Grada Slatine za 2022. godine u tekstu kako je to gore predloženo.